മിന അല് അഹ്മദി തീപിടിത്തം നിയന്ത്രിച്ചതായി അധികൃതര് കുവൈത്ത് സിറ്റി: മിന അല് അഹ്മദി എണ്ണ ശുദ്ധീകരണ ശാലയില് പൊട്ടിത്തെറിയെ തുടര്ന്നുണ്ടായ തീപിടിത്തം പൂര്ണമായി നിയന്ത്രണ വിധേയമാക്കിയതായി കുവൈത്ത് നാഷനല് പെട്രോളിയം കമ്ബനി അധികൃതര് അറിയിച്ചു. ഏതാനും പേര്ക്ക് നിസ്സാര പരിക്കും പുക ശ്വസിച്ചത് മൂലമുണ്ടായ ബുദ്ധിമുട്ടും ഒഴിച്ചാല് ആളപായമുണ്ടായിട്ടില്ലെന്ന് അധികൃതര് വ്യക്തമാക്കി. റിഫൈനറി പ്രവര്ത്തനവും കയറ്റുമതിയും നിര്ത്തിവെച്ചില്ല. അപകടം സംബന്ധിച്ച് അധികൃതര് അന്വേഷണം ആരംഭിച്ചിട്ടുണ്ട്. മിന അല് അഹ്മദി റിഫൈനറിയിലെ സള്ഫര് നീക്കം ചെയ്യുന്ന യൂനിറ്റ് 42ലാണ് അപകടം.